laion/Wikipedia-Exotic huggingface dataset:
הפיגועים בשארם א-שייח' (2005)

הפיגועים בשארם א-שייח' (2005) הם סדרת פיגועים שאירעו ב-23 ביולי 2005, בעיר שארם א-שייח' בדרום חצי האי סיני אשר במצרים, שבוצעו על ידי ארגון הטרור הסלפי, המשתייך לארגוני אל-קאעידה - "גדודי עבדאללה עזאם בסוריה ובמצרים", ארגון הקרוי על שמו של עבדאללה עזאם. בביצוע הוא נתמך על ידי קבוצת הייחוד והג'יהאד במצרים. שתי מכוניות תופת ומזוודת נפץ פוצצו בסמוך לאתרי תיירות עיקריים: שני בתי מלון והשוק העתיק של העיר. בפיגוע נהרגו כ-88 בני אדם ונפצעו למעלה מ-200. בין ההרוגים היו כ-10 תיירים ממדינות המפרץ הפרסי ומדינות אירופה, יתר ההרוגים היו מצריים. ההתקפות אירעו ביום השנה למהפכת הקצינים החופשיים במצרים, שבה הורד מכיסאו המלך פארוק והגנרל מוחמד נגיב עלה לשלטון במקומו. יום זה מצוין במצרים כיום חג לאומי. ארגון הטרור הודיע לאתר אינטרנט איסלמי כי הפיגוע נערך בתגובה לפעולות שנעשות על ידי ארצות הברית ומדינות אירופה נגד מוסלמים בעיראק, הרשות הפלסטינית, אפגניסטן וצ'צ'ניה. הארגון שכוון לפגוע באחד מסמלי התיירות החשובים של מצרים, בירת הנופש של סיני שהושקעו בה מיליארדי דולרים, השיג את מטרתו ובעקבות הפיגועים, נרשמה עזיבה של תיירים רבים וביטול הזמנות נופש רבות. גם בפיגוע זה אפשר לראות את דפוסי הפעילות של אל-קאעידה ובין היתר המגמה לפגוע במקום החשוב ביותר באזור (מרכז כלכלי) ובתאריך סמלי. על פי פרשנים הפיגוע נועד לערער את מעמדו של נשיא מצרים חוסני מובארכ לקראת הבחירות שאמורות היו להתקיים זמן קצר לאחר מכן. בתגובה לפיגוע התבצעו במצרים מעצרים רבים, בעיקר בקרב הבדואים שבסיני שהוחשדו בסיוע והתארגנות לפיגוע. בנוסף החלה מצרים בבניית מחסום הפרדה סביב שארם א-שייח' והקמת נקודות בידוק בכניסה לעיר, על מנת למנוע כניסה של גורמים טרוריסטים וביצוע פיגועים נוספים. יואב שטרן,הארץ,שליח "" למצרים, ארגון המקורב לאל-קאעדה קיבל אחריות לפיגועים בשארם; מובארק: לא ניכנע לטרור, באתר הארץ, 23 ביולי 2005 סוכנויות הידיעות וכתבי NRG מעריב, 88 הרוגים במתקפת טרור בסיני, באתר nrg‏, 23 ביולי 2005 עלי ואקד, שארם א-שייח, הטרור חזר לסיני: 88 הרוגים בפיצוצים בשארם, באתר ynet, 23 ביולי 2005 סוכנויות הידיעות, מצרים בונה גדר ביטחון סביב שארם א-שייח, באתר הארץ, 17 באוקטובר 2005
חרות ישראלי

חרות ישראלי (נולדה ב-1939) היא פסנתרנית ישראלית, זוכת פרס רובינשטיין. חרות ישראלי למדה באקדמיה למוזיקה בתל אביב אצל אמה גורוכוב ואחר נסעה לצרפת שם המשיכה את לימודיה בקונסרבטואר של פריז. ישראלי הופיעה כסולנית עם רבות מן התזמורות בישראל, ברסיטלים ובטלוויזיה, וכן הקליטה לקול ישראל. במשך השנים ניגנה יצירות של מלחינים ישראלים מן השורה הראשונה בביצועי בכורה, בהן יצירות שהוקדשו לה. בשנת 1983 הופיעה במערב ברלין ובשנים 1993-1994 ערכה סיור קונצרטים בדרום אמריקה (ארגנטינה, ברזיל, פרו וקולומביה). בשנים 1993 ו-1997 השתתפה בסמינרים בינלאומיים למוזיקה קאמרית בת זמננו ביהוד. "דואו אביבית", צמד שהקימה עם הכנרת חיה לבני יצא לסבב הופעות במקסיקו (1993), קרואטיה (1999) וסבב נוסף בקרואטיה וסלובניה (2002). "דואו אביבית" הופיע כחלק מרביעיית "מעיין הזהב" בפסטיבל לתרבות יהודית בשטרסבורג בשנת 2000. בשנים 2001-2004 הופיעה על במות שונות ברחבי ארצות הברית. 1988 - "The Heart of Chello" עם הצ'לן עמנואל גרובר. 2003 - מוזיקה ישראלית לפסנתר סולו לפרויקט "פסנתרין" של אקו"ם ואיגוד המלחינים הישראלי 2004 - "תפילה וניגון", תקליטור מוזיקה יהודית, עם הכנר אליהו שולמן. 2005 - "israeli & International Pearls" - קטעי סולו לפסנתר הכוללים קטעים נדירים של מלחינות (קלרה שומאן, פאני מנדלסון וירדנה אלוטין). 2006 - "ישן וחדש", מבחר יצירות ישראליות עם הפסנתרן חגי יודן. 2007 - Piano 4 Play, שני פסנתרים וארבע ידיים עם חגי יודן. 2009 - "OPUS 1" - יצירות נדירות וראשוניות של מיטב המלחינים המפורסמים. 2012 - "Beloved miniature pearls" - יצירות זעירות, אהובות ומפורסמות. פרס מוצרט, האקדמיה למוזיקה בתל אביב בשנת 1956. פרס רובינשטיין - הוענק על ידי ארתור רובינשטיין עצמו בשנת 1958 בתחרות בינלאומית מטעם התזמורת הפילהרמונית בתל אביב. פרס ראשון בקונסרבטוריון של פריז בשנת 1959. אתר האינטרנט הרשמי של חרות ישראלי חרות ישראלי, באתר "הבמה" Yizhak Edel; Toccata from Triptique (1963) by Herut Israeli Live Concert, סרטון באתר יוטיוב Clara Wieck (Schumann) Polonaise Opus 1. No.1 (1829) by Herut Israeli Live Concert, סרטון באתר יוטיוב Clara Wieck (Schumann) Polonaises Opus 1. No.2 & No.4 (1829-1831) by Herut Israeli Live Concert, סרטון באתר יוטיוב Debussy: Nocturne in D flat (1892) by Herut Israeli Live Concert, סרטון באתר יוטיוב
חסידות לובושוב

חסידות לובושוב היא חסידות שפעלה באזור פולוסיה-צפון ווהלין (כיום צפון מערב אוקראינה, דרום מערב בלארוס) אשר נוסדה בשלהי המאה ה-18. מקימה היה רבי אברהם אבא מסורוקא תלמידו של המגיד ממעזריטש. רבי אברהם אבא מייסד החסידות היה תלמידו של המגיד ממעזריטש. היה נכדו של רבי שמריהו מוורחיבקא תלמיד הבעל שם טוב. בדור השני, מלא את מקומו, בנו, רבי שמריהו וינגרטן. היה חתנו של רבי דוד מסטפין. בערך בשנת תקס"ב (1802), החל לשמש ברבנות ואדמו"רות בעיירה ליבשיי(רו') הסמוכה לפינסק. נסעו אליו אלפי חסידים. נפטר בשנת תר"ו (1846) בערך, בפינסק. אחר פטירת רבי שמריהו כיהנו שני בניו רבי יחיאל מיכל ורבי אברהם אבא כאדמו"רים. חלק מחסידי רבי שמריהו קיבלו את מרותו של בנו רבי יחיאל מיכל מלובושוב. רבי יחיאל מיכל היה חתנו של הרב חיים הכהן אב"ד פינסק. אחר פטירת אביו החל לשמש באדמורו"ת. נפטר בשנת תרכ"ה (1865), ביאנוב, אף היא בגליל פינסק. בדור הרביעי, מילא את מקומו, בנו, רבי חיים טובמן מברזנה. חתנו של רבי יצחק מברזנה נכדו של סבו זקינו רבי דוד מסטפין. אחר פטירת אביו החל לשמש כאדמו"ר בברז'נה. נפטר בה' בטבת תרנ"ד (1894). חתנו היה רבי שמעון שלמה מבנדרי. אחריו שימשו שני בניו יחד כאדמו"רים, רבי אהרן ורבי גדליהו משה. רבי אהרן היה חתנו של רבי מרדכי מקישינב (בנו של רבי לייבוש מפרוסקורוב). נפטר בשנת תרפ"ו (1926). אחר פטירתו שימש אחריו בנו רבי חיים כאדמו"ר. רבי חיים נרצח בשואה עם בני קהילתו. רבי גדליהו משה היה חתן אחיו רבי מיכל מסלאוויטה (שהיה חתנו של רבי מרדכי משומסק). היה מתמיד ולמדן גדול ועסק בפסיקת הלכה ודיני תורה. נרצח בשואה. חלק אחר מחסידי רבי שמריהו קיבלו את מרותו של בנו רבי אברהם אבא מיאנוב לובושוב. רבי אברהם אבא שימש גם ברבנות העיר לובושוב ובנוסף כיהן גם כרב העיר יאנוב. נפטר בערך בשנת תרכ"א (1861) בפינסק. לקברו נהגו לעלות חסידים רבים. אחרי פטירתו הוכתר בנו רבי חיים יצחק מיאנוב-לובושוב, כממשיך השושלת. נפטר בערך בשנת תרל"ט (1879). אחר פטירתו מונו שני בניו לאדמו"רים. רבי יעקב ליב ביאנוב ורבי אברהם אבא בלובושוב. חתנו היה רבי אליקים געץ מאורזיטשוב. רבי יעקב לייב מיאנוב היה חתנו של רבי גדליהו אהרן מסוקולבקה. היה מקובל גם על המתנגדים. נפטר בערך בשנת תרפ"ב (1922). אחריו מילא את מקומו רבי יצחק אהרן, חתנו של רבי מנחם נחום אפשטיין מקוברין. כיהן כאדמו"ר בלובושוב ואחר כך בקוברין ובפינסק. נרצח בשואה בשנת תש"א (1941). רבי אברהם אבא מילא את מקום אביו ביאנוב. נפטר בערך בשנת תרפ"א (1921). אחריו לא השאיר יורש. יצחק אלפסי, החסידות, 1977, עמ' 84. ספר יזכור לקהילת פינסק עמ' 351, בספריית העיר ניו יורק ראו בויתילדו פרויקט גיבורים סביב לו בבלוג יוחסין.
The Onyx Hotel Tour

The Onyx Hotel Tour הוא סיבוב ההופעות החמישי של זמרת הפופ האמריקאית בריטני ספירס. סיבוב ההופעות נועד כדי לקדם את אלבום האולפן הרביעי של ספירס, In the Zone. במהלך סיבוב ההופעות הופיע ספירס בצפון אמריקה ואירופה. "Check-In" (קטע פתיחה) "Toxic" "Overprotected" (הרמיקס של דארקצ'ילד) "Boys" (הרמיקס של קו-אד) "Showdown" "Mystic Lounge" (וידאו מעבר) "...Baby One More Time" "Oops!... I Did It Again" "(You Drive Me) Crazy" "Mystic Garden" (וידאו מעבר) "Everytime" "The Hook Up" "I'm a Slave 4 U" "The Onyx Zone" (וידאו מעבר) "Shadow" "Security Cameras" (וידאו מעבר) "Touch of My Hand" "Breathe on Me" "Outrageous" "Club" (מופע מעבר) "(I Got That) Boom Boom" "Check-Out" (וידאו מעבר) "Me Against the Music" (הרמיקס של רישי ריצ'ס דסי קלוצ'ה) מדיה וקבצים בנושא The Onyx Hotel Tour בוויקישיתוף
לורקה (עיר)

לוֹרקה (ספרדית: Lorca) היא עיר בקהילה האוטונומית של מורסיה שבדרום-מזרח ספרד, כ-70 קילומטר דרומית-מערבית לעיר מורסיה. בשנת 2007 היו בה כ-89,000 תושבים והיא העיר השלישית בגודלה במחוז, לאחר מורסיה וקרטחנה. היה במקום יישוב איברי, ומאוחר יותר רומאי (Luarca או Eliocroca) ומוסלמי (לוּרקה). אלפונסו, בנו של פרננדו השלישי ("הקדוש"), שמאוחר יותר נקרא אלפונסו העשירי ("החכם"), כבש את העיר בשנת 1243. בעיר עובר נהר גוודלנטין (Guadalentín). בעיר יש מספר כנסיות בסגנון הבארוק ומצודה מהתקופה המוסלמית ונערכות בה תהלוכות מפורסמות בזמן השבוע הקדוש (Semana Santa). ב-11 במאי 2011 הוכתה העיר ברעידת אדמה בעוצמה של 5.2 בסולם ריכטר. 50 אנשים נפצעו, לפחות 10 אנשים נהרגו, ואלפים נותרו ללא קורת גג ברעידה. בעיר העתיקה הנמצאת על גבעה גבוהה שצופה על העיר המודרנית התקיימה התיישבות יהודית שהתחילה כ-100 שנה לפני גירוש ספרד. במקום בית כנסת משוחזר אשר נשמר בצורה מרשימה. בית הכנסת מפורסם בכך שהשקיעו בו רבות באהילי זכוכית שהוכנו ביישוב עצמו. בבית הכנסת קיימת בימה באתרה, כיסא של אליהו באתרו, כיור לטהרה, ארון הקודש ועוד. בסמוך נמצא מוזיאון בו ניתן לראות במקום את הממצאים שנמצאו בחפירות. בין הממצאים נמצאו גם שני נרות שהיו כנראה חלק מחנוכיה. החפירות בוצעו לפני כ-15 שנה בעקבות בניית בית מלון על הגבעה, בשל כך בניית המלון התעכבה. במאה ה-15 היה שיא הפאר של הקהילה היהודית שהתאפיינה במגוון בתים גדולים על גבי שטחים נרחבים: סלון, מטבח, מחסנים ושטחים נוספים עם ספסלים בקירות, כדי חרס, ארונות ועוד. נרות חנוכה והחנוכיות הם דברי הערך המשמעותיים ויוצאי הדופן שנמצאו. בית הכנסת הוא הבניין הכי מייצג והכי שמור ברובע היהודי של לורקה. במאה ה-15 המרכז התרבותי ברובע היהודי היה מואר במנורות זכוכית תלויות לאורך חדר התפילה. החלק הפנימי, המקום בו שמו את ספרי התורה (היכל) נשמר אף הוא. ההיכל היה מעוצב מגבס בסגנון גותי ועמודים מיוחדים - שם גם הייתה ה'בימה' שעליה קראו בתורה בשעת תפילה. שיקום המקום לצד שאר הממצאים הארכאולוגיים שנמצאו בחפירות גורם למבקר בלורקה להרגיש איך חיו היהודים בעיר ואיך עזבו אותה כשנאלצו. הסיבה שהממצאים כל כך מדויקים ושמורים היא שבית הכנסת הזה מעולם לא הומר למקדש נוצרי. למעשה, זהו בית הכנסת היחיד בספרד כולה שנשמר כפי שהוא ולא נעשה בו שימוש לדת אחרת כפי שידוע שנעשה בבתי כנסת אחרים בספרד לאחר גירוש יהודי ספרד מהמדינה. הכלכלה בלורקה מתבססת על חקלאות וגידול חזירים, וכן על כריית מחצבים, כגון מלח. כמו כן משמשת לורקה כמרכז מסחרי ותעשייתי של הסביבה.[דרוש מקור] מדיה וקבצים בנושא לורקה בוויקישיתוף אתר האינטרנט הרשמי של לורקה לורקה, באתר אנציקלופדיה בריטניקה (באנגלית) רגעי האימה בספרד: צפו בבניינים קורסים ברעש - וואלה חדשות, באתר וואלה, 12 במאי 2011
California Love

California Love הוא סינגל של הראפר האמריקאי טופאק שאקור, בהשתתפות ד"ר דרה ורוג'ר טרוטמן. השיר יצא לאור בתור "סינגל הקאמבק" של שאקור לאחר שחרורו מן הכלא בשנת 1995. לשיר יצא רמיקס פופולרי שמופיע באלבום הסטודיו הרביעי של שאקור משנת 1996, All Eyez on Me. הוא אחד השירים המפורסמים והמצליחים ביותר של שאקור, כשהגיע למקום ה-1 במצעד הבילבורד הוט 100 והיה מועמד לפרס גראמי (לאחר מותו של שאקור) בקטגוריות "ביצוע הראפ הטוב ביותר" ו"ביצוע הראפ הטוב ביותר על ידי צמד או הרכב" בשנת 1997. הגרסה המקורית של השיר מופיעה באלבום של טופאק משנת 1996 שיצא לפני מותו All Eyez on Me ובאלבום הלהיטים הגדולים שלו, Greatest Hits. השיר דורג במקום ה-51 במצעד "100 השירים הטובים ביותר של שנות ה-90'" של VH1. המנגינה נלקחה מהשיר Woman to Woman של הזמר הבריטי, ג'ו קוקר. קולות הרקע "In the City of Compton" ו-"California knows how to party" נלקחו מהשיר West Coast Poplock של רוני הדסון ואנשי הרחוב, וברמיקס ישנו סמפול מהשיר Intimate Connection של להקת הפאנק האמריקאית, Kleeer. California Love הוא אחד משני השירים שהופקו על ידי ד"ר דרה באלבום All Eyez on Me, לצד Can't C Me. שני קליפים צולמו באותו הזמן לשתי הגרסאות של השיר, והופיעו בפעם הראשונה בסוף דצמבר 1995 ב-MTV באופן חלקי. את הגרסה המקורית של הקליפ הפיק הייפ ויליאמס, כשהאנשים לבושים בסגנון מקס הזועם וחוגגים את הצטרפותו של שאקור לחברת התקליטים Death Row. הקליפ לשיר היה מועמד לפרס VMA בקטגוריית "קליפ הראפ הטוב ביותר לשנת 1996". הוא הגיע למקום ה-9 במצעד "10 הקליפים הטובים ביותר שנוצרו אי פעם" של MTV בשנת 1999. הוא גם הגיע למקום ה-1 במצעד "100 הקליפים לשירי הראפ הטובים ביותר" של MTV הצרפתי בשנת 2006. מידע על היצירה "California Love" באתר מיוזיק בריינז גרסאות נוספות ל"California Love" באתר SecondHandSongs California Love, בביצוע טופאק שאקור, וידאו קליפ של השיר באתר יוטיוב The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית)
יוליוס סימון

יוליוס סימון (Julius Simon;‏ 1875 – 1969) היה איש עסקים יהודי גרמני - אמריקאי, כלכלן ופעיל למען הציונות. סימון נולד במנהיים, גרמניה למשפחה יהודית אמידה. בשנת 1898 הצטרף לתנועה הציונית וכיהן בתפקידים רבים למען קידום העלייה לישראל. בין היתר שימש ציר בקונגרסים הציוניים בשנים 1903–1921, חבר הוועד הפועל הציוני הגדול בשנים 1913–1920, חבר מועצת המנהלים של בנק אוצר התיישבות היהודים וההנהלה הציונית. היה ממתנגדי חיים ויצמן וממתנגדי תוכנית אוגנדה. בזמן מלחמת העולם הראשונה עבר להולנד ועסק בענייני הקרן הקיימת לישראל. באותה עת היו מושב הוועד הפועל והמשרדים הראשיים של ההסתדרות הציונית העולמית בברלין, בהנהגתם של שלושה: ארתור מנחם הנטקה (יו"ר ההסתדרות בגרמניה), אוטו ורבורג (הנשיא העולמי של ההסתדרות הציונית) וויקטור יעקובסון (שניהל את הסניף בקופנהגן יחד עם ד"ר מרטין רוזנבליט וד"ר שמעון ברנשטיין). חיים ויצמן וליאופולד קסלר, שנתמכו על ידי יעקובוס קאן, יזמו במהלך המלחמה את העברת המשרדים מברלין לארצות הברית, בטענה ששהיית הוועד הפועל באחת מבירות המדינות המשתתפות במלחמה, היא הפרת הנייטרליות שההנהגה הציונית מצהירה עליה. סימון, יחד עם ד"ר לואיס פרנק, הנהיג את ההתנגדות להעברת הוועד הפועל הציוני מאירופה לניו יורק וטען שאין דבר כזה כמו "נייטרליות מוחלטת" (גם לא במדינות שהכריזו על עצמן כנייטרליות), וכי ממילא בסיום המלחמה יחס המנצחים לציונות יושפע מאינטרסים, ולא כתגמול או עונש על מיקום התכנסותו של הוועד הפועל. נוסף על כך, אליבא דסימון, מרכז הכובד של התנועה הציונית באירופה, ולכן יש להימנע מלהעביר את מושב הוועד הפועל לאמריקה. ב-1918 עבר סימון ללונדון וניהל סניף של המשרד הארצישראלי. מאוחר יותר עבר לארצות הברית ופעל משם לפיתוחה הכלכלי של ישראל. בשנים 1931–1951 נמנה עם מייסדיה של החברה הכלכלית לארץ ישראל (Palestine Economic Corporation, הידועה בראשי התיבות PEC)‏, ושימש כנשיאה. ב-1933 ניסה להשתקע בישראל, אך חזר לארצות הברית בשנות הארבעים. לזכרו נקרא רחוב במפרץ חיפה בשם "דרך יוליוס סימון". מכתבים שכתב חיים ויצמן ליוליוס סימון, כפי שפורסמו בספר "חיים ויצמן - הנשיא הראשון : מבחר איגרות ונאומים", בהוצאת ארכיון מדינת ישראל (עורכת: לואיז פישר): אל יוליוס סימון, ניו יורק - לונדון, 16 ביולי 1922 אל יוליוס סימון, ניו יורק - לונדון, ינואר 1928 יוליוס סימון (1875-1969), דף שער בספרייה הלאומית בין ציון לציונות: תולדות התנועה הציונית 1881-1914, הוצאת האוניברסיטה הפתוחה, עמוד 314 PALESTINE ECONOMIC CORPORATION, באתר הספרייה היהודית המקוונת מכתב מ-PALESTINE ECONOMIC CORPORATION‏, 3 בספטמבר 1946, באתר אוניברסיטת קולומביה PALESTINE ECONOMIC CORPORATION (PEC) - Records, 1921-1944, באתר ספריית העיר ניו יורק
Life Goes On

האם התכוונתם ל... Life Goes On (שיר של ליאן ריימס) Life Goes On (שיר של BTS) Life Goes On (שיר של טופאק שאקור)
סגורה

נהר סגורה (בספרדית: Segura), באורך 345 קילומטר, הוא השני באורכו מבין הנהרות בספרד שנשפכים לים התיכון. הוא זורם בפרובינציות של חָאֶן (אנדלוסיה), אלבסטה (קסטיליה-לה מנצ'ה), מורסיה ואליקנטה (ולנסיה). בין יובליו: נהר מונדו (Mundo), מולה (Mula) וגוודלנטין (Guadalentín). נהר סגורה עובר באזורים יבשים ויוצר בהם נאות מדבר. הוא גורם מדי פעם בפעם לשיטפונות. נהר זה שהיה פעם מזוהם ולחוץ מים באגן הצפוף ביותר של אירופה, הפך מביוב חשוף לנהר בריא ותוסס, ביתם של לוטרות, ציפורים נודדות, צומח ובעלי חיים אחרים, ושימוש חוזר במי השקיה איפשר גידול חקלאי, פעילויות פנאי ופנאי. במהלך השנים הקשות ביותר של זיהום מים, דעת הקהל דרשה פתרון שהממשלה לא הציעה עד לאותו רגע. אך עם זאת ניתן היה לראות את התוצאות החיוביות, האנשים החלו להצטרף לפעילויות ואסוציאציות כדי ליהנות מהמערכת האקולוגית המוחזרת ולהגן עליה. מעורבותם של שכנים וחקלאים על שפת הנהר הייתה גם היא המפתח להבטיח את אחזקת השיפורים. מדיה וקבצים בנושא סגורה בוויקישיתוף סגורה, באתר אנציקלופדיה בריטניקה (באנגלית) Spain: Segura River returned to its health (#478), Global Water Partnership, ‏4-5-2016
אל, נצור את הצאר!

אל, נצור את הצאר! (ברוסית: Боже, Царя храни!‎) היה ההמנון הלאומי של האימפריה הרוסית משנת 1833 עד שהוחלף בעקבות מהפכת פברואר בשנת 1917. מילות השיר נכתבו על ידי ואסילי ז'וקובסקי והמנגינה הולחנה על ידי אלכסיי לבוב לתחרות לבחירת המנון שנערכה בשנת 1833. מלחינים רבים השתמשו בשיר ביצירותיהם, במיוחד פיוטר איליץ' צ'ייקובסקי, אשר השתמש בו בהפתיחה 1812 וביצירות אחרות, ושארל גונו, שהשתמש בו ב"פנטזיה על ההמנון הלאומי הרוסי". המנגינה שימשה גם במזמורים נוצריים רבים ובאלמה מאטר באוניברסיטאות. כהמנון של רוסיה ושיר הלל לצאר, הושר השיר בבתי כנסת ברוסיה ביום הכתרת הקיסר. בתקופת אלכסנדר השלישי הושר ההמנון לכבוד הינצלו מתאונת הרכבת וכן בכינוסים מיוחדים לתפילה ציבורית לרפואתו. השיר הושר גם בחגיגות יהודיות בהם השתתפו פקידי הצאר, כמו חנוכת בית כנסת. המנון הממלכה המאוחדת מדיה וקבצים בנושא אל, נצור את הצאר! בוויקישיתוף מידע על היצירה "אל, נצור את הצאר!" באתר מיוזיק בריינז אתר המוקדש להמנונים של רוסיה גרסה עברית של ההמנון משנת 1869, מתוך הספר "שירי שפת קודש" מכתבי סופרים - קישינוב, היום, 5 ביוני 1887. ד.ב.ק., מעשים בכל יום: קאוונא, המליץ, 3 בנובמבר 1889. חיים רובינשטיין, מעשים בכל יום - פאוולאגראד, המליץ, 11 בפברואר 1894. אלעזר קאצענעלעבויגען, סימפעראפאל, המליץ, 25 בספטמבר 1887. תרגום חופשי מרוסית
שאנוויירפושגוונגיש

שׂאנוויירפושׂגוונגישׂ (בולשית: Llanfairpwllgwyngyll, קיצור של ‏Llanfairpwllgwyngyllgogerychwyrndrobwllllantysiliogogogoch‏Ⓘ‏) הוא כפר גדול בן כ-3,000 תושבים באי אנגלסי שבויילס, הידוע בשמו הארוך במיוחד שנועד למשוך תיירים – שם המקום הארוך ביותר באירופה. אטרקציה נוספת בכפר היא עמוד בגובה 27 מטר. המקום בו שוכן כיום שאנוויירפושגוונגיש קיים עוד מהתקופה הנאוליתית. האזור נכבש על ידי רומא, תחת פיקודו של גאיוס סוטוניוס פאולינוס והיווה חלק מבריטניה הרומאית. בימי הביניים נכלל שׂאנפיירפוכגווינגישׂ בממלכת גוויניד', ובאותה תקופה היו בו פחות מ-100 איש. במפקד של 1801 נספרה אוכלוסייה של 385. כיום מהווה שׂאנוויירפושׂגוונגישׂ פרבר של בנגור (השוכנת מצדו השני של מצר מנאי). הכפר ידוע בעיקר בשל שמו, הוא המקום עם השם הארוך ביותר באירופה, ואחד מהשמות הארוכים ליישוב בעולם. הכפר ידוע בקיצור גם כשאנוויירפושׂגוונגיש. בשל שמו, הכפר הוא אטרקציה לתיירים המצטלמים ליד שלט עם שם היישוב בתחנת הרכבת המקומית. הכפר נקרא במקור שאנווייר פושׂגווינגיש (Llanfair Pwllgwyngyll), אך שמו הוארך במתכוון במאה ה-19 כדי למשוך תיירים לכפר, ובכך הוא דוגמה מוקדמת לתעלול יחצ"ני. פירוש השם הוא: "כנסיית מרי הקדושה בסמוך לחללו של עץ האגוז הלבן המצוי בקרבת המערבולת המהירה והכנסייה של הקדוש טיסיליו מהמערה האדומה". שמו המיוחד של הכפר נחגג בשיר של להקת ייסייר (אנ') והוא מאוזכר בסרטים "קדימה להונג קונג" (The Road to Hong Kong) ו"ברברלה" (Barbarella). טאומטאפקאטאנגיהנגקואוואווטמטאפוקאיפנואקיטאנאטאהו צ'רגוגגוגמנצ'אוגגוגצ'אובנגנגמאוג לופאדוטמאכוס...פטריגון אתר האינטרנט הרשמי של שאנוויירפושגוונגיש (באנגלית) שמו המלא בהגייה בעברית: שׂאנוויירפושׂגווינגישׂגוגריכווירנדרובושׂשׂאנטסיליוגוגוגוך. השם נכתב בעברית שי"ן שמאלית עקב הימצאות צלילה העתיק בשם.
בריאן טרייסי

בריאן טרייסי (באנגלית: Brian Tracy; נולד ב-1944) הוא סופר אמריקאי. כותב ספרי עזרה עצמית, התפתחות אישית ומוטיבציה. טרייסי נולד בוונקובר שבקנדה בשנת 1944. בצעירותו נשר מבית הספר, עבד בעבודות זמניות ונדד ברחבי העולם במשך שמונה שנים. בהמשך החל לעבוד כסוכן מכירות זוטר, התקשה בעבודתו והחליט לשאול אנשי מכירות מצליחים רבים לגבי הצלחתם. בתום השנה הראשונה לעבודתו הוא כבר הפך לסוכן מכירות בכיר, ובשנה השנייה הפך לסגן נשיא החברה, והיה אחראי על 95 עובדים, בגיל 25 בלבד. טרייסי יצר את הסמינר הראשון שלו בתחום הצמיחה האישית בשנת 1981, בשם "מערכת ההצלחה", (נקראה תחילה "סמינר הפניקס"). בשנת 1985 הוציא גרסה מעודכנת של סמינר זה, מוקלט על קלטת אודיו לעזרה עצמית, בשם "פסיכולוגיה של ההישגיות". לאורך השנים המשיך ליצור סמינרים וסדנאות בנושאים כגון מנהיגות ויעילות ניהולית. כתב עשרות ספרים העוסקים בתחומים שונים של מוטיבציה וצמיחה אישית. כן הקליט למעלה מ-500 קטעי אודיו מתוך ספריו, העוסקים ברעיונות לעזרה עצמית לקראת הצלחה והשגת יעדים אישיים ועסקיים. מכהן כיום בראש חברה על שמו, העוסקת בתחום משאבי אנוש בקליפורניה, ולה סניפים רבים ברחבי ארצות הברית. נשוי לברברה ואב לארבעה ילדים. בכתביו מדבר טרייסי על כך שבעת התמודדות עם בעיה, האנשים בחברה המערבית התרגלו לפנות ישירות לדרך הקלה, וכך הם לא עומדים ביעדים שהציבו לעצמם. בתוכנית ההדרכה שלו הוא מציע לאנשים אפשרות ליצור הצלחה בחייהם האישיים והעסקיים, תוך כדי נקיטת פעולה אקטיבית, ניהול זמן נכון ושימוש בשיטות שונות אותן פיתח במהלך השנים. לבלוע צפרדע - 21 דרכים להשיג יותר בפחות זמן (תורגם לעברית - הוצאת אסיה, 2002) להרוויח יותר ומהר יותר שנה את החשיבה שלך, שנה את חייך התעשר בדרך שלך מדיה וקבצים בנושא בריאן טרייסי בוויקישיתוף אתר האינטרנט הרשמי של בריאן טרייסי (באנגלית) בריאן טרייסי, ברשת החברתית פייסבוק בריאן טרייסי, ברשת החברתית אקס (טוויטר) בריאן טרייסי, ברשת החברתית אינסטגרם בריאן טרייסי, ברשת החברתית LinkedIn בריאן טרייסי, סרטונים בערוץ היוטיוב בריאן טרייסי, ברשת החברתית Goodreads בריאן טרייסי, באתר פינטרסט האתר הרשמי של טרייסי אסף אביר, 7 דרכים להספיק כפול בחצי מהזמן(הקישור אינו פעיל), 22 באוקטובר 2006, אתר נענע10
בייקר (אי)

האי בייקר (באנגלית: Baker Island) הוא אטול בלתי מיושב, צפונית לקו המשווה באוקיינוס השקט, 3,100 ק"מ דרומית מערבית להונולולו. באי מצויה "שמורת הטבע האי בייקר" ששטחה 1.64 קמ"ר, וכוללת את כל שטח האי וכן 123 קמ"ר שטחי ים המקיפים את האי. האי הוא טריטוריה של ארצות הברית, ומהיותו שמורת טבע, מנוהל על ידי שירות הדגה וחיות הבר של ארצות הברית. בשנת 1825 ראה סמל אובד סטארבאק מספינת הלווייתנים האמריקנית לופר את האי. בשנת 1832 ראה אותו ימאי אמריקני אחר, סמל מייקל בייקר. ארצות הברית השתלטה על האי במסגרת חוק איי הגואנו בשנת 1856 מתוך מטרה לכרות את מחצבי הגואנו. הגידול בהתעניינות בתעופה הטרנס אטלנטית בשנות ה-30 של המאה העשרים גרם לארצות הברית לחזק את טענתה לזכות להתיישב באי בהסתמך על סמל בייקר. בשנת 1935 נעשה ניסיון כושל להתיישב באי, אולם במלחמת העולם השנייה נטשו המתיישבים את האי בשנת 1942 בשל ההפצצות של חיל האוויר היפני. במהלך מלחמת העולם השנייה השתמשו באי כוחות צבאיים. מאז תום המלחמה נאסרה הכניסה לאי, והיא מותרת רק ברישיון מיוחד מאת שירות הדגה וחיות הבר של ארצות הברית. האי ממוקם בצפון האוקיינוס השקט. שטחו של האי 1.64 קמ"ר, ואורך חופיו 4.8 ק"מ. האקלים באי משווני, עם מעט גשמים ורוחות בלתי פוסקות. הנקודה הגבוהה באי - גובהה 8 מטרים מעל פני הים. אין מקורות מים מתוקים באי, ואין בו עצים. באי צומחים עשבים ושיחים נמוכים. האי משמש אתר קינון לציפורי ים רבות. ארצות הברית טוענת לשטח כלכלי טריטוריאלי של 370 ק"מ סביב האי. האי נמצא באזור זמן של UTC -12 שעות. באי אין נמלים. ישנו מעגן סירות אחד בחוף המערבי של האי, וכן שדה תעופה נטוש (עם מסלול נחיתה באורך 1,665 מטרים) שנבנה בתקופת מלחמת העולם השנייה, שכיום מכוסה צמחייה ואינו בשימוש. רפובליקת האולנד, בייקר וג'רוויס אתר האינטרנט הרשמי של בייקר (באנגלית) מדיה וקבצים בנושא בייקר בוויקישיתוף שמורת הטבע הלאומית האי בייקר שמורות הטבע של ארצות הברית באיי האוקיינוס השקט (בהן האי בייקר), תקציר ונתונים סטטיסטיים באתר ספר העובדות על מדינות העולם של ה-CIA (באנגלית) Editors of Encyclopaedia Britannica, ENCYCLOPAEDIA BRITANNICA, Baker Island island and territory, United States
סקאלה

סקאלה (באנגלית: Scale) היא סרגל המציין טווח של ערכים. אף על פי שניתן להשתמש במגוון סוגי סקאלות, מקובלים שני סוגים עיקריים: סקאלה ליניארית מציינת טווח רציף של ערכים, בו המרחק בין ערכים סמוכים קבוע. לדוגמה: במקלטי רדיו סקאלה שמציינת טווח גלי רדיו במגהרץ. עקומת מאמץ-מעוות שמייצגת את הקשר בין המאמץ והעיבור שחומר מקיים. המרחק בין שנתות הסרגל מצוין בצורה ליניארית. סקאלה לוגריתמית מציינת טווח רציף הנדסי של ערכים, שבו לפי הבסיס המקובל, כל ערך גבוה פי עשרה מן הערך הקודם. לדוגמה: מדידת גודלן של רעידות אדמה: סולם ריכטר וסולם מגניטודה לפי מומנט. עקום בודה – להצגת פונקציית תמסורת כנגד התדירות. בהצגת פונקציית ההגבר שני צירי הגרף דציבל-תדירות בסקאלה לוגריתמית. סקאלה בה ציר אחד הוא לוגריתמי, וציר שני ליניארי. דוגמה לכך ניתן לראות בטבלה מטה, מול סקאלה ליניארית : גרף המתאר את מספר הנדבקים היומי במגפת הקורונה בישראל בסקאלה חצי לוגריתמית סולם מדידה קנה מידה עד 10,000 הסקאלה היא ליניארית, ומעל מספר זה הסקאלה היא לוגריתמית נגיף הקורונה בישראל - תמונת מצב כללית, מתוך אתר משרד הבריאות הישראלי, לפי שיטת "ממוצע נע 7" (מתוך מטרה לנטרל את הפער במספרי הבדיקות שמבוצעות, בין ימי העבודה לבין סופי השבוע) נכון ל-1 בפברואר 2023, 13:40 העמודה האחרונה בגרף (מסומנת בקו אדום אנכי) מציינת ערך של 541 נדבקים בממוצע ביום, עבור 7 הימים עד (כולל) 31 בינואר 2023 ערן סגל, נתוני ביניים, באתר Twitter, ‏30 בספטמבר 2021 (ארכיון) נגיף הקורונה בישראל - תמונת מצב כללית, באתר משרד הבריאות ערך זה הוא קצרמר בנושא פיזיקה ובנושא מתמטיקה. אתם מוזמנים לתרום לוויקיפדיה ולהרחיב אותו.
המאמין

האם התכוונתם ל... מקסימוס המאמין – נזיר נוצרי, תאולוג, והיסטוריון שחי במאה הששית לספירה אדוארד המודה – נראה לעיתים גם אדוארד המאמין היה מלך אנגליה מ-8 ביוני 1042 ועד מותו המאמין (סרט, 2001) המאמין (סרט, 2011)